b'\n_START_ARTICLE_\nSaraceni\n_START_PARAGRAPH_\nSaraceni (gr\xc5\xa1ko: \xce\xa3\xce\xb1\xcf\x81\xce\xb1\xce\xba\xce\xb7\xcf\x85\xce\xbf\xce\xaf, latinsko: Saraceni) so v srednjem veku imenovali vse Arabce oziroma pripadnike islamske veroizpovedi.\n_START_SECTION_\nEtimologija\n_START_PARAGRAPH_\nBeseda Saracen izhaja iz gr\xc5\xa1ke besede \xce\xa3\xce\xb1\xcf\x81\xce\xb1\xce\xba\xce\xb7\xce\xbd\xcf\x8c\xcf\x82, za katero mnogi trdijo, da izhaja iz arabske besede sharqiyyin in pomeni "vzhodnjaki", vendar povezava med arabsko in gr\xc5\xa1ko besedo ni popolnoma utemeljena. Besedo Saraceni so v Evropo prinesli Bizantinci in kri\xc5\xbearji._NEWLINE_V prvih stoletjih na\xc5\xa1ega \xc5\xa1tetja so bili Saraceni nomadsko arabsko pleme s Sinajskega polotoka, kasneje pa so gr\xc5\xa1ko govore\xc4\x8di podlo\xc5\xbeniki Rimskega cesarstva za\xc4\x8deli besedo uporabljati za vse Arabce. Po vzponu islama, \xc5\xa1e bolj pa v \xc4\x8dasu kri\xc5\xbearskih vojn, se je ime raz\xc5\xa1irilo na vse, ki jih danes imenujemo muslimane, predvsem na tiste s Sicilije in ju\xc5\xbene Italije._NEWLINE_V kr\xc5\xa1\xc4\x8danski spisih se ime nana\xc5\xa1a na "tiste, ki nimajo Sare" oziroma "tiste, ki so brez Sare", kar za Arabce seveda velja, ker naj bi bili potomci Hagarja in se zato imenujejo tudi Hagarjanci (\xe1\xbc\x88\xce\xb3\xce\xb1\xcf\x81\xce\xb7\xce\xbd\xce\xbf\xce\xaf).'